CELEX: 62020CN0393
Language: et
Date: 2020-08-18 00:00:00
Title: Kohtuasi C-393/20: Eelotsusetaotlus, mille on esitanud Sąd Rejonowy dla Krakowa-Śródmieścia w Krakowie (Poola) 18. augustil 2020 – T.B., D. sp. z. o. o. versus G. I. A/S

7.12.2020   
            
            
               ET
            
            
               Euroopa Liidu Teataja
            
            
               C 423/24
            
         
      Eelotsusetaotlus, mille on esitanud Sąd Rejonowy dla Krakowa-Śródmieścia w Krakowie (Poola) 18. augustil 2020 – T.B., D. sp. z. o. o. versus G. I. A/S
      (Kohtuasi C-393/20)
      (2020/C 423/35)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy dla Krakowa-Śródmieścia w Krakowie
      
         Põhikohtuasja pooled
      
      
         Hagejad: T.B., D. sp. z. o. o.
      
         Kostja: G. I. A/S
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (1) artikli 13 lõiget 2 koostoimes sama määruse artikli 11 lõike 1 alapunktiga b tuleb tõlgendada nii, et sellele võib tugineda isik, kes vastutasuks teenuste eest, mida ta osutas liiklusõnnetuses otseselt kahjustatud isikule seoses tekkinud kahjuga, on omandanud kahju hüvitamise nõude, kuid ei tegele majandus- või kutsetegevuse raames kindlustushüvitise sissenõudmisega kindlustusandjatelt, ja kes on esitanud oma asukohajärgsele kohtule hagi liiklusõnnetuse põhjustanud isiku tsiviilvastutuskindlustuse andja vastu, kelle asukoht on teises liikmesriigis?
               
            
                  2.
               
               
                  Kas Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 punkti 2 või artiklit 12 tuleb tõlgendada nii, et sellele võib tugineda isik, kes omandas liiklusõnnetuses kahjustatud isikult nõude loovutamise lepingu alusel õiguse esitada tsiviilvastutusnõue selle liikmesriigi kohtusse, kus kahju tekitanud juhtum toimus, liiklusõnnetuse põhjustanud isiku tsiviilvastutuskindlustuse andja vastu, kelle asukoht on muus liikmesriigis kui see liikmesriik, kus kahju tekitanud juhtum on toimunud?
               
            
         (1)  ELT 2012, L 351, lk 1.